**Ministerul Muncii și Protecției Sociale**

str. Vasile Alecsandri, 2, mun. Chișinău, MD-2009

**Agenția Națională Asistență Socială**

str. Vasile Alecsandri, 1, mun. Chișinău, MD-2009

**Inspecția Socială**

str. Hîncești, 53, Bloc B, mun. Chișinău, MD-2009

**Consiliul Național pentru Protecția Drepturilor Copilului**

Piața Marii Adunări Naționale, 1, mun. Chișinău, MD-2033

Prin prezenta, Consiliul municipal Chișinău, își exprimă înalta apreciere a relațiilor de cooperare stabilite și dezvoltate de-a lungul anilor în vederea protecției drepturilor copiilor.

Republica Moldova a ratificat Convenţia la data de 12 decembrie 1990, care a intrat în vigoare la data de 25 februarie 1993. În aşa fel, Moldova s-a obligat să-şi armonizeze propria legislaţie în concordanță cu această Convenţie şi să creeze mecanisme viabile de protecţie a drepturilor copiilor.

Ulterior, în scopul promovării politicilor naţionale privind protecţia drepturilor copilului prin Hotărîrea Guvernului nr.7/2016 a fost aprobat Regulamentul-cadru privind organizarea și funcționarea Comisiei pentru protecția copilului aflat în dificultate”, iar prin decizia Consiliului municipal Chișinău nr. 2/9 din 20 noiembrie 2019 în mun. Chișinău a fost instituită Comisia copilului aflat în dificultate. Prevenirea separării copiilor de părinți este abordată la nivel local și în cadrul Serviciului social de sprijin pentru familiile cu copii.

În scopul asigurării implementării prevederilor Convenției ONU cu privire la drepturile copilului, în vederea asigurării bunăstării copilului prin dezvoltarea și consolidarea capacităților familiei în creșterea și educația acestuia, pe lângă Direcția generală pentru protecția drepturilor copilului a fost creat Serviciul social de **sprijin pentru familiile cu copii** pentru a preveni şi/sau a depăşi situaţiile de risc în vederea asigurării creşterii şi educaţiei copilului în mediul familial.

Deși la nivel național, numărul copiilor aflați în situație de risc a fost în creștere, iar în anul 2019 rata sărăciei în rândul copiilor a constituit 24,0%[[1]](#footnote-1), ajutorul bănesc în cadrul sprijinului familial secundar a fost oferit unui număr din ce în ce mai redus de copii, și anume la 8099 de copii în 2018 și la 7534 de copii în 2019. În același timp, per total, de acest serviciu au beneficiat, în 2018, 60336 de copii, iar în 2019 – 34989 de copii, în anul 2021- 45478 copii. Potrivit datelor publicate de Biroul Național de Statistică la 1 ianuarie 2022, numărul copiilor de 0-17 ani în Republica Moldova a constituit 559,4 mii, sau 21,5% din numărul total al populației cu reședință obișnuită, majoritatea copiilor fiind înscriși în învățământul preșcolar (90,0%).[[2]](#footnote-2)Având în vedere că mununicipiul Chișinău înregistrează cel mai mare număr de familii cu copii, dar și particularitățile specifice ale organizării și funcționării autorităților administrației publice ale municipiului Chișinău indicate în Legea nr.136/2016 privind statutul municipiului Chișinău, concomitent cu alocarea mijloacelor financiare pentru serviciul social Sprijin pentru familiile cu copii, din fondul de susținere a populație, precum și din proiectul de asistență tehnică finanțat de UNICEF, pentru a asigura integrarea abordării bazate pe drepturile copilului și a principiului a nu lăsa pe nimeni în urmă în toate politicile și practicile de lucru relevante a fost inițiat procesul de modificare Regulamentului privind organizarea și funcționarea Comisiei municipale pentru protecția copilului.

În esență, proiectul propune expunerea într-o versiune nouă a mecanismului de eliberare a avizului privind acordarea și mărimea ajutorului bănesc în cadrul Serviciului social de sprijin pentru familiile cu copii, prin delegarea acestei atribuții către **Comisia multidisciplinară sectorială**, precum şi aprobarea unui Regulament privind organizarea și funcționarea Comisiei municipale pentru protecția copilului aflat în dificultate și **Comisiei multidisciplinare sectoriale**, în baza căruia atribuțiile celor două Comisii sunt clar delimitate.

În contextul celor expuse, solicităm să expuneți opinia cu referire la Regulamentul privind organizarea și funcționarea Comisiei municipale pentru protecția copilului aflat în dificultate și **Comisiei multidisciplinare sectoriale.**

**Cu respect,**

**VICEPRIMAR**

**Angela CUTASEVICI**

1. BNSși UNICEF, 2020, Analiza sărăciei monetare și a bunăstării gospodăriilor cu copii, pe baza rezultatelor Cercetării Bugetelor Gospodăriilor Casnice din 2019, disponibil <https://www.unicef.org/moldova/media/6066/file/Analiza%20s%C4%83r%C4%83ciei%20monetare%20%C8%99i%20a%20bun%C4%83st%C4%83rii%20gospod%C4%83riilor%20cu%20copii_total.pdf%20.pdf> [↑](#footnote-ref-1)
2. https://statistica.gov.md/ro/situatia-copiilor-in-republica-moldova-in-anul-2021-9696\_59431.html [↑](#footnote-ref-2)